Foto: KUN.UZ Ta’lim sifatini nazorat qilish davlat inspeksiyasida ishlovchi xodimlar ham Toshkent shahri va Toshkent viloyatida doimiy propiska qilinishi mumkinligi belgilandi. Bu haqda Adliya vazirligi telegram-kanali xabar bermoqda. Hukumatning 2018 yil 1 noyabrdagi qarori bilan Ta’lim sifatini nazorat qilish davlat inspeksiyasi Rahbarlari xodimlarni Toshkent shahri va Toshkent viloyatida doimiy propiska qilish to‘g‘risida iltimosnoma kiritishi mumkin bo‘lgan davlat organlari va boshqa davlat tashkilotlari ro‘yxatiga kiritilgan. Eslatib o‘tamiz, Ro‘yxatda shu paytgacha 71ta tashkilot mavjud edi. Avvalroq, yana bir tashkilot xodimlari Toshkentda doimiy propiska olishi mumkin ekani xabar berilgandi.